钦定古今图书集成/明伦汇编/氏族典/第070卷 > 朱鉴
## 钦定古今图书集成/明伦汇编/氏族典/第070卷 > 朱鉴

按《泉州府志》：“鉴字用明，永乐十五年乡荐，授浦城教
谕。以学行擢监察御史，按湖广，再按广东，禁奸戢暴，
所至肃然。正统初，兴武学，以文武全才应诏董其事。
驾北征，鉴时陞山西左参政，上疏恳留。土木之变，鉴
勒兵勤王，以遏南侵。令谕陞右副都御史，巡抚山西，
保障雁门要害，鉴涕泣愤恨，前后奏疏十馀上，皆边”
防大计。致仕二十馀年，寿八十八卒。